iraklixyz/georgian-wikipedia-cleaned huggingface dataset:
ჰურონები

ჰურონები — იროკეზულენოვანი ინდიელი ტომების კონფედერაცია. საუკუნეში ცხოვრობდნენ კანადის ტერიტორიაზე, სიმკოსა და ჰურონის ტბების მახლობლად, 18 დიდი სოფელში. საუკუნის დასაწყისისთვის დაახლოებით 30 000 კაცი იყო. მისდევდნენ სათოხნ მიწათმოქმედებასა და ნადირობას. 1949-59 წლებში გაანადგურეს იროკეზებმა. ნაწილი შევიდა იროკეზული ტომების შემადგენლობაში, ნაწილი სხვა ტომებში გაითქვიფა. მათი თანამედროვე შთამომავლები სახლობენ ლორეტვილის რეზერვაციაში. ასიმილირებულნი არიან კანადელ ფრანგებთან და საკუთარი ენა უკვე დაკარგული აქვთ.
კეიტ ბოსუორთი

კეთრინ ენ „კეიტ“ ბოსუორთი ( დ. 2 იანვარი, 1983) — ამერიკელი კინომსახიობი. ბოსუორთმა მონაწილეობა მიიღო ტელესერიალში „ახალგაზრდა ამერიკელები“, სადაც შეასრულა ბელა ბენქსის როლი. ექვსი წლის ასაკში ოჯახმა დატოვა სან-ფრანცისკო. ჰაროლდ ბოსუორთის სამსახურის გამო ოჯახს ხშირად უწევდა მოგზაურობა ქვეყანაში. იგი დაიბადა ჰეტეროქრომიით, რის გამოც მარჯვენა თვალი ყავისფერი აქვს, ხოლო მარცხენა თვალი — ცისფერი ფერის.

ბოსუორთის კინოდებიუტი შედგა 1998 წელს ფილმში „ცხენების მომთვინიერებელი“, რომელიც კინოკრიტიკოსებმა დადებითად შეაფასეს. 2000 წელს როლი მიიღო ტელესერიალში „ახალგაზრდა ამერიკელები“, თუმცა მომდევნო ხანში სერიები გაუქმდა. 2001 წელს ბოსუორთი საცხოვრებლად გადადის ლოს-ანჟელესში. 2002 წელს გადაიღეს ფილმში „ცისფერი ტალღა“. ამერიკელმა კინოკრიტიკოსმა პიტერ ტრევერსმა ფილმი დადებითად შეაფასა და აღნიშნა, რომ „ბოსუორთი არის ჩამოყალიბების პროცესში მყოფი ვარსკვლავი..“. საერთო ჯამში ფილმს დადებითად შეხვდნენ და აშშ-ში ფილმმა მოაგროვა $40 მილიონი აშშ დოლარი. „ცისფერი სიამოვნება“-ში წარმატებული როლის შესრულების შემდეგ ბოსუორთმა ითამაშა ფილმებში „სექსის წესები“ (2002) და „უონდერლენდი“ (2003).

2004 წელს მთავარი როლი მიიღო ფილმში „შეხვედრა ვარსკვლავთან“, რომელიც გაკრიტიკდა და ამასთანავე ფინანსურად წარუმატებელი აღმოჩნდა. ამავე წელს განასახიერა სანდრა დის სახე ფილმში „ზღვასთან“, რომელმაც კინოკრიტიკოსების მხრიდან შერეული აღიარება მიიღო, ამასთანავე ფინანსური თვალსაზრისით მარცხი განიცადა. ბოსუორთი იყო -ის სახე, ხოლო -ის გამოკითხვაში „მსოფლიოს ყველაზე სექსუალური ქალები“ — დაიკავა მე-60 ადგილი.

2006 წელს ბოსუორთმა როლი მიიღო ფილმში „სუპერმენის დაბრუნება“, რომელიც ძირითადად დადებითად შეფასდა. ამავე წელსვე სიგურნი უივერთან ერთად როლი შეასრულა ფილმში „გოგონა პარკში“. სხვა ფილმებიდან აღსანიშნავია: „21“ და „მეომრის გზა“. არის ნებაყოფლობითი ორგანიზაციის -ის წევრი.

2002-2006 წლებში ბოსუორთი ხვდებოდა მსახიობ ორლანდო ბლუმს. 2006-2009 წლებში ხვდებოდა ჯეიმზ რუსოს, რომელმაც ბოსუორთისთვის დაწერა სიმღერა „ “. ურთიერთობაში იმყოფებოდა აგრეთვე მსახიობთან ალექსანდრე სკარსგორდთან.. კეიტ ბოსუორთი ქორწინებაში იმყოფება მაიკლ პოლიშთან.

ფილმოგრაფია
ჰელსინგბორგი

ჰელსინგბორგი (შვედ. ) — ქალაქი სამხრეთ შვედეთში, მდებარეობს სკონეს ლენში. ფართობი 39,7 კმ², მოსახლეობა 126,754 კაცი (2009). ნავსადგური ერესუნის სრუტეში. სარკინიგზო და საავტომობილო ბორნით უკავშირდება დანიას (ჰელსინგერი).

მოსახლეობის დიდი ნაწილი დაკავებულია გემთმშენებლობაში, რეზინ-ქიმიურ, საფეიქრო, კერამიკულ და კვების მრეწველობაში, განვითარებულია ფერადი მეტალურგია.
გეოგრაფია
ჰელსინგბორგი ორესუნის სრუტეში მდებარე პორტია და დანიის საპორტო ქალაქ ჰელსინგერის პირდაპირ მდებარეობს. ჰელსინგბორგი დანიის სანაპიროებიდანაც ჩანს. ჰელსინგერს ორესუნის ხიდით უკავშირდება. ქალაქზე გადის ევროპული ავტოტრასა 4.

ჰელსინგბორგი ამავე სახელწოდების მუნიციპალიტეტის ადმინისტრაციული ცენტრია.

ჰავა
ჰელსინგბორგში ჰავა ზომიერია. წელიწადში საშუალოდ 500-600 მმ ნალექი მოდის. იანვრის საშუალო ტემპერატურაა -0,1 °, ივლისისა - 16.8 °.

ქრონოლოგია
1085 — ქალაქის პირველი ხსენება (21 მაისი)
1300 — ჩერნანის კოშკი აიგო
1400 — წმინდა მარიამის სახელობის ეკლესია აშენდა
1641 — იაკობ ჰანსენის სახლი ააშენეს, დღეისათვის უძველესი საცხოვრებელი სახლია.
1707 — რამლესის მინერალური წყაროები აღმოაჩინეს
1710 — ჰელსინგბორგის ბრძოლაში შვედებმა დანიელები დაამარცხეს
1810 — ქალაქში ჟან-ბატისტ ბერნადოტმა გადმოსხა ჯარი — მომავალში შვედეთის მეფე კარლ -ემ
1891 — ჰენრი დუნკერმა დააარსა რეზინის ფაბრიკა
1892 — ჰელსინგბორგსა და ჰელსინგერს შორის პირველი ორთქლმავალი ბორანი წყებს კურსირებას
1897 — გაიხსნა რატუშა
1903 — ქალაქში ტრაიმავიმ დაიწყო სიარული (1967 ელამდე)
1921 — გაიხსნა ქვეყანაში პირველი ჰელსინგბორგის საქალაქო თეატრი
2002 — გაიხსნა ჰენრი დუნკერის კულტურული ცენტრი

მოსახლეობა
 საუკუნემდე ჰელსინგბორგი პატარა დაბა იყო 1000 კაციანი მოსახლეობით. მაგრამ მეორე ნახევარში ინდუსტრიალიზაციის წყალობით მოსახლეობის სწრაფი ზრდა დაიწყო. უკვე 1900 წლისთვის აქ 25 000 კაცი ცხოვრობდა.
თუმცა მომდევნო ათწლეულებში ასეთი სწრაფი ზრდა აღარ დაფიქსირებულა. დღეს ჰელსინგბორგი შვედეთის მერვე ქალაქია მოსახლეობის ნელი მატებით.

ეროვნული შემადგენლობა
ქალაქის მოსახლეობის უმეტესი ნაწილი ეთნიკური შვედია. უცხოელები (ანუ ისინი, ვინც შვედეთის ფარგლებს გარეთ დაიბადა, ან ვისი მშობლებიც ქვეყნის საზღვრებს გარეთ არიან დაბადებულნი) საერთო რაოდენობის
23,2% შეადგენენ. უცხოელთა შორის ბევრია დანიელი, სერბი, არაბი და ბოსნიელი ემიგრანტი. ქალაქში აგრეთვე ცხოვრობენ პოლონელები, ირანელები, ვიეტნამელები და სხვ. ჰელსინგბორგში სულ 160 ეროვნების წარმომადგენელი ცხოვრობს.

ღირსშესანიშნაობანი
ჰელსინგბორგის ისტორიული ნაწილი უამრავი ძველი სახლისგან შედგება სრუტის ნაპირებზე. განსაკუთრებულ ინტერესს რატუშა, ჩერნანის კოშკი (შვედ. ), წმინდა მარიამის სახელობის აგურიანი გოთიკის სტილის ეკლესია, ფრედრიქსდალის ღია მუზეუმი და ჰენრი დუნკერის კულტურილი ცენტრი იწვევს.

ცნობილი ადამიანები
სვანტე სტრემგრენი — ასტრონომი

გალერეა
ლიდჩეპინგი

ლინჩეპინგი — ქალაქი შვედეთში, ვესტრა-გეტლანდის ლენში, ლინჩეპინგის კომუნის ადმინისტრაციული ცენტრი. მდებარეობს ვენერნის ტბის სამხრეთ ნაპირებზე სტოკჰოლმიდან 290 კმ-ით სამხრეთ-დასავლეთით. 2010 წლის მონაცემებით მოსახლეობა 25 644 ადამიანს შეადგენს.

ლინჩეპინგს შუაზე ყოფს ნაკადული ლიდანი, რომელიც ქალაქის ცენტრალურ ნაწილში გაედინება. მარჯვენა (აღმოსავლეთ) ნაწილს ძველ ქალაქს უწოდებენ, მარცხენას კი ახალს.

ქალაქის სტატუსი ლინჩეპინგს 1446 წელს მიენიჭა. ყველაზე ძველი ნაწილი თავდაცვითი ნაგებობებია. ქალაქის გეგმა საუკუნეთა განმავლობაში იცვლებოდა, მაგრამ აქ ყოველთვის რჩებოდა საეპისკოპოსო ცენტრი.

ქალაქს გააჩნია რკინიგზის სადგური, ნავსადგომი და აეროპორტი.
ღამე მაკულას ბარში

ღამე მაკულას ბარში — რეჟისორ ჰაროლდ ცვარტის ნეო-ნუარის ჟანრის შავი კომედია. ფილმში მონაწილეობენ: ლივ ტაილერი, მეტ დილონი, მაიკლ დუგლასი, პოლ რაიზერი და სხვები. სცენარის ავტორი სტენ სიდელი. ფილმის პრემიერა გაიმართა 2001 წლის 27 აპრილს. 2001 წლის 10 ივლისს ფილმის ჩვენება შედგა კარლოვი-ვარის საერთაშორისო კინოფესტივალზე.
ჰელიოსკოპი

ჰელიოსკოპი ( — მზე, — ვუყურებ) — ასტრონომიული ინსტრუმენტი, რომელსაც იყენებენ მზეზე ვიზუალური დაკვირვებისათვის. ტელესკოპის ნაირსახეობა. მზის დისკოს სიკაშკაშის შესამცირებლად ჰელიოსკოპს აქვს შუქფილტრები, სპეცობიექტივები და ოკულარები. ამჟამად ჰელიოსკოპს დამხმარე მნიშვნელობა აქვს, რადგან მზეს უმთავრესად ფოტოგრაფიული მეთოდებით იკვლევენ.

პირველი ჰელიოსკოპი შექმნა ქრისტოფერ შაინერმა (1575 –1650) მზის ლაქებზე დასაკვირვებლად.
ლუნდი

ლუნდი — ქალაქი სამხრეთ შვედეთში, სკონეს პროვინციაში, ლუნდის მუნიციპალიტეტის ცენტრი. 2010 წლის მონაცემებით მისი მოსახლეობა 82 800 ადამიანია, მთლიანი მუნიციპალიტეტის კი 110 824.

მიჩნეულია, რომ ქალაქი 990 წელს დაარსდა, როდესაც სკონე დანიას მიეკუთვნებოდა. სულ მალე ის ბალტიის ზღვის რეგიონის მთავარი ქრისტიანული ცენტრი გახდა, იმ დროს, როდესაც ქრისტიანული მისიებისთვის ეს არეალი ჯერ კიდევ საზღვრად რჩებოდა. 1103 წლისთვის ქალაქი არქისაეპისკოპოსო ცენტრი იყო. ცენტრალურ ნაწილში აღმართულია ლუნდის კათედრალი, რომელიც 1090-1145 წლებშია აგებული.

1666 წელს დაარსებული ლუნდის უნივერსიტეტი დღეისათვის სკანდინავიის ერთ-ერთი უდიდესი საგანმანათლებლო-სამეცნიერო ინსტიტუციაა.

გალერეა
ჰელიოფიზიკა

ჰელიოფიზიკა (ჰელიო... და ფიზიკა) — ასტრონომიის დარგი, რომელიც შეისწავლის მზის ფიზიკურ თვისებებს; მზის ფიზიკურ პარამეტრებს (ტემპერატურა, სიმკვრივე, ელექტრო და მაგნიტური ველების დაძაბულობა და სხვ.) აგენენ დაკვირვების სპექტროსკოპული, სპექტრომეტრული, ფოტოგრაფიული, რადიოასტრონომიული, და სხვა მეთოდებით, მზის ფიზიკურ მოდელს კი აგებენ თეორიული ფიზიკის მეთოდების მოშველიებით.
იენჩეპინგი

იენჩეპინგი — ქალაქი სამხრეთ შვედეთში. მისი მოსახლეობა 89 396 ადამიანს შეადგენს (2010) და ამ მხრივ შვედეთის ქალაქებს შორის მე-9 ადგილზეა. მდებარეობს შვედეთის სიდიდით მეორე ტბის — ვეტერნის სამხრეთ ნაპირზე. ქალაქ ჰუსკვარანასა და ნორაჰამართან ერთად ზრდისას იენჩეპინგმა ერთი ურბანული არეალი წარმოქმნა, რომელიც 1971 ერთ მუნიციპალიტეტშია გაერთიანებული.

ქალაქი იენჩეპინგის მუნიციპალიტეტის ცენტრია, რომლის მოსახლეობაც 122 194 ადამიანია. ასევე წარმოადგენს იენჩეპინგის ლენის ცენტრს.

ისტორია
იენჩეპინგი საუკუნის ბოლოს დააარსა.

მდინარე ნისანისა და ლაგანის გასწვრივ არსებული გზების გზაჯვარედინზე და ასევე ოსტერგოტლანდისა და ვესტერგოტლანდის გზებს შორის მდებარეობამ განაპირობა ის, რომ ქალაქი საკმაოდ დიდი ხნის მანძილზე ვაჭრობის ცენტრი იყო.
უმეო

უმეო — ქალაქი ჩრდილოეთ შვედეთში. უმეოს მუნიციპალიტეტის ადმინისტრაციული ცენტრი და ვესტრებოტენის ლენის დედაქალაქი. გაშენებულია მდინარე უმეელვენზე. მდებარეობს სტოკჰოლმიდან 600 კმ-ით ჩრდილოეთით და პოლარული წრიდან 400 კმ-ით სამხრეთით.

უმეო ნორლანდის რეგიონის უდიდესი და შვედეთის სიდიდით მე-12 ქალაქია, 2010 წლის მონაცემებით მისი მოსახლეობა 79 594 ადამიანს შეადგენს, მთლიანად მუნიციპალიტეტის კი 115 229-ს. 1965 წელს ქალაქში უნივერსიტეტი დაარსდა და ამ მომენტიდან მოსახლეობამ სწრაფი ზრდა იწყო, 30 წელში იგი გაორმაგდა. 2011 წლის მონაცემებით, ყოველწლიურად შენდება 700 - 8000 ახალი აპარტამენტი.

უმეო შვედეთის საგანმანათლებლო, ტექნიკური და სამედიცინო კვლევების ცენტრია, ორი უნივერსიტეტითა და 30 000 სტუდენტით. 2014 წლისთვის არჩეულია ევროპის კულტურულ დედაქალაქად.

პირველ წერილობით წყაროებში უმეო საუკუნეშია მოხსენიებული.
ბუროსი

ბუროსი — ქალაქი შვედეთში, ვესტრა-გიოტალანდის ლენში, ბუროსის მუნიციპალიტეტის ცენტრი. 2010 წლის მონაცემებით, მისი მოსახლეობა 66 273 ადამიანს შეადგენს.

ისტორია
ბუროსი 1621 წელს მეფე გუსტავ ადოლფმა დააარსა, რისი მიზეზიც ადგილობრივ მოვაჭრეთათვის სავაჭრო ადგილების კანონიერად მიცემა იყო. დაარსების შემდეგ ის სწრაფად ვითარდებოდა და ერთი საუკუნის თავზე მოსახლეობამ 2 000 კაცს მიაღწია.

ქალაქი რამდენიმეჯერ გაანადგურა ხანძარმა — 1681, 1727, 1822 და 1827 წლებში. უძველესი ნაგებობაა ეკლესია, რომელიც ყველა ხანძარს უვნებლად გადაურჩა.

გალერეა
ზაფხულის ნაბუნიაობის ზეიმი

ზაფხულის ნაბუნიობის ზეიმი — წარმართული და ზოროასტრიული ზეიმი, ყველაზე მოკლე ღამე წელიწადში. ეს დღე ევროპაში სხვადასხვა ფორმით აღინიშნება, თუმცა ყველასათვის საერთოა კოცონის დანთება და მკითხაობა.
სხვადასხვა ქვეყანაში აღნიშვნის ტრადიციები
შვედები: მიდსომარი
1953 წლიდან შვედეთში „შუა ზაფხულის“ ზეიმი 19 ივლისიდან პირველივე შაბათ დღეს აღინიშნება. ისინი ძირითადად მაისის ხეს აღმართავენ და ალამაზებენ.

უძველესი ტრადიციით, ღამის სეირნობიდან დაბრუნებულ ქალიშვილებს შვიდი სახეობის ყვავილი უნდა მოეკრიფათ და ბალიშის ქვეშ ამოედოთ, რათა საბედო დასიზმრებოდათ.

ლატვიელები
ლატვიელები ამ დროს ლიგოს ზეიმობენ.

ისლანდიელები
ისლანდიაში ნაბუნიობის ღამეს 19 სხვადასხვა დაავადებისგან განკურნება მიეწერება.

სლავები: ივან-კუპალას დღე
აღმოსავლეთ და დასავლეთ სლავები ამ დღეს ივან-კუპალას ზეიმობენ. ტრადიციის თანახმად უნდა ებანავათ, კოცონი დაენთოთ და ზედ გადამხტარიყვნენ, რათა სნე და ავადობა ცეცხლში ჩაეყარათ. მკითხაობდნენ. სწორედ ამ ღამეს უნდა გაშლილიყო გვიმრა.

ფინელები: იუჰანუსი
ფინელები იუჰანუსს უწოდებენ ამ დღეს იოანე ნათლისმცელის სახელიდან გამომდინარე. იუჰანუსი ერთ-ერთი ოფიციალური სახელმწიფო ზეიმია 1934 წლიდან. ამ დღეს აღმართავენ დროშებს. ეს დღე საეკლესიო დღესასწაულიც არის — იოანე ნათლისმცემლის ხსენების დღეა. „უჰანუსი“ ტრადიციულად 24 ივნისს აღნიშნებოდა, მაგრამ 1955 წლიდან 19 ივნისის შემდეგ პირველივე შაბათს ამთხვევენ და ხან 20 უწევს, ხან 26. ასეთივე ცვლილება მანამდე შვედეთში, ნორვეგიასა და ლატვიაშიც განხორციელდა, თუმცა არა ესტონეთში. ამ დროს სახლებს, ნავებს და ეზოებს არყის ხის ტოტებით რთავენ , დადიან საუნაში და ანთებენ დიდ კოცონს.

გერმანელები: მიტზომერფესტი
გერმანიაში აჩაღებენ უზარმაზარ კოცონს, აწყობენ ცეკვებს და ზეიმის მონაწილები ამ კოცონზე გადახტომას ცდილობენ, მართავდნენ მსვლელობას ჩირაღდნებით. ზეიმი ნაცისტურ გერმანიაშიც კი აღინიშნებოდა. პარტიული ლიდერები ამ დღისასთვის საგანგებოდ „ცეცხლოვან სიტყვას“ ამზადებდნენ ხოლმე.

პორტუგალიელები: წმინდა იოანეს დღე
პორტუგალიაში ნაბუნიობას წმინდა იოანეს დღე აღინიშნება . კათოლიკე პორტუგალიელებს სჯერათ, რომ წმ. იაონეს კოცონს გამწმენდი ძალა აქვს.
ლიტერატურაში
„ზაფხულის ღამის სიზმარი“ — უილიამ შექსპირის პიესა, რომელსაც ორიგინალში „შუაზაფხულის ღამის სიზამრი“ ჰქვია.
ჯონი ევანზი

ჯონათან გრანტ „ჯონი“ ევანზი (; დ. 3 იანვარი, 1988) — ჩრდილოირლანდიელი ფეხბურთელი, „მანჩესტერ იუნაიტედისა“ და ჩრდილოეთ ირლანდიის ნაკრების მცველი.

ევანზი დაიბადა ბელფასტში და ფეხბურთის თამაში დაიწყო საფეხბურთო კლუბ „გრინსფილდში“, სადაც შეამჩნიეს „მანჩესტერის“ სკაუტებმა. ის გადაიყვანეს მანჩესტერ იუნაიტედის აკადემიაში და მიეცა რამდენიმე ტურინირზე თამაშის საშუალება 2006 წლის ზაფხულში. შემდეგ გადავიდა „ანტვერპენში“, ბელგიაში, შემდეგ კი „სანდერლენდში“, სადაც დაჰყო ორი სეზონი. „მანჩესტერის“ შემადგენლობაში დებიუტი ჰქონდა 2007-08 წლების სეზონში ინგლისის საფეხბურთო ლიგის თასზე. ის მალე გახდა კლუბის ძირითადი შემადგენლობის მოთამაშე.
ინგლისური კოკერ-სპანიელი

ინგლისური კოკერ-სპანიელი — ძაღლის ჯიში, რომელიც ხელოვნური მეთოდით გამოიყვანეს საუკუნეში. ამ ძაღლის შექმნის პირველადი მიზანი იყო იდეალური სანადირო ძაღლის შექმნა. 1902 წელს ის ოფიციალურად აღიარეს ძაღლის ჯიშად.

თანამედროვე ინგლისური კოკერ-სპანიელი ძლიერ შეიცვალა პირვანდელ მდგომარეობასთან შედარებით. განვითარებული აქვთ ძლიერი ყნოსვა და მხედველობა. თავი დიდი და სწორი აქვს, თვალები მრგვალი, მუქი, გრძელი ყურები დაბლა აქვს ჩამოწეული. ბეწვი საშუალო ზომისაა და ფუმფულაა. კარგად ცურავს. ინგლისური კოკერ-სპანიელის სიცოცხლის ხანგრძლივობა დაახლოებით არის 11-12 წელი.
ნიდერლანდური ვიკიპედია

ნიდერლანდური ვიკიპედია — ვიკიპედიის განყოფილება ნიდერლანდურ ენაზე. 2011 წლის დეკემბრის მონაცემებით, იგი მეოთხე უდიდესი ვიკიპედიაა და შეიცავს 1 016 000 სტატიას. ამავე დროს ის მეოთხე ვიკიპედია იყო, რომლის სტატიებმაც 1 მილიონს გადააჭარბა, ინგლისური, გერმანული და ფრანგული ვიკიპედიების შემდეგ.

ისტორია
ნიდერლანდური ვიკიპედია 2001 წლის 19 ივნისს გაეშვა და 2005 წლის 14 ოქტომბერს სტატიათა დაოდენობამ 100 000-ს მიაღწია. მან ოდნავ გადაასწრო მეექვსე უდიდეს განყოფილებას, პოლონურ ვიკიპედიას, მაგრამ შემდეგ მერვე ადგილზე გადაინაცვლა. 2006 წლის 1 მარტს, ერთ დღეში დაეწია შვედურ და იტალიურ ვიკიპედიებს და მეექვსე ადგილზე გადაინაცვლა. 2008 წლის 30 ნოემბერს შეიქმნა 500 000-ე სტატია. 2006 წელს, -ს კვლევების ჯგუფის თანახმად, ნიდერლანდური ვიკიპედია დასახელდა მესამე საუკეთესო ნიდერლანდურენოვან საიტად -სა და -ის შემდეგ.

ნიდერლანდურ ვიკიპედიას უმსხვილესი მაჩვენებელი აქვს 10 უდიდეს ვიკიპედიას შორის ამ ენაზე მოლაპარაკე ადამიანებზე სტატიათა რაოდენობის გადაანგარიშებით. 2006 წლის მაისის დასაწყისში, ერთ დღეში საშუალოდ 1 000 სტატია იქმნებოდა, მაგრამ ამის შემდეგ ეს მაჩვენებელი დაეცა და დღეში 250 სტატიას შეადგენდა. უდიდესმა მაჩვენებელმა 2007 წლის სექტემბერში მიაღწია, როდესაც დღეში საშუალოდ 2 000 ახალი სტატია იქმნებოდა. მიუხედავად ამისა, ეს რიცხვი ყოველთვის უბრუნდებოდა მინიმალურ მაჩვენებელ 250-ს. 2011 წლის ოქტომბერში, რამდენიმე ბოტმა 11 დღეში 80 000 ახალი სტატია შექმნა (სტატიათა მთლიანი რაოდენობის 10%). ნიდერლანდური ვიკიპედიის მემილიონე სტატია 2011 წლის დეკემბერში შეიქმნა, მას შემდეგ, რაც ბოტების აქტიურობის მეორე ტალღის შედეგად 10 დღეში 100 000 ახალი სტატია შეიქმნა.

სტატიათა რაოდენობის ზრდა
}
კრისტიანსტადი

კრისტიანსტადი — ქალაქი, რომელიც მდებარეობს კრისტიანსტადის მუნიციპალიტეტში, სკონეს ლენში, შვედეთში. 2010 წლის აღწერის მიხედვით მისი მოსახლეობა შეადგენს 35,711 სულს. ბოლო თხუთმეტი წლის განმავლობაში ის სასაზღვრო სოფლიდან გადაიქცა კომერციულ ცენტრად, რომელიც იზიდავს ვიზიტორებს ჩრდილო-აღმოსავლეთ სკანიიდან, დასავლეთ ბლეკინგიდან და ჩრდილოეთ ესტერლენიდან.

გალერეა
ჰიმენოპლასტიკა

ჰიმენოპლასტიკა — საქალწულე აპკის აღდგენა ქირურგიული მეთოდით. მისი ორი მეთოდი არსებობს: ხანმოკლე და ხანგრძლივი.

ხანმოკლე ჰიმენოპლატიკა გამოიყენება იმ შემთხვევაში, როდესაც შედეგი საჭიროა უახლოესი 7-10 დღის განმავლობაში. ასეთ დროს უბრალოდ საქალწულე აპკის ნარჩენები მიეკერება ერთმანეთს, გარკვეულ პერიოდში ნაკერი გაიწოვება და აპკის ნარჩენები უბრუნდება საწყის მდგომარეობას. ოპერაცია ტარდება როგორც ადგილობრივი, ასევე ზოგადი გაუტკივარებით. სრულყოფილი შეხორცება, როგორც წესი, არ ხდება, ამიტომ ეფეტქი ხანმოკლეა.

ხანგრძლივი ჰიმენოპლასტიკა ხდება საშოს შესავალში არსებული ქსოვილების ხარჯზე. ეს ოპერაცია გაცილებით უფრო რთულია, მაგრამ საქალწულე აპკის სრულყოფილ და ხანგრძლივ აღდგენას გულისხმობს. ძირითადად, ტარდება ნარკოზის ქვეშ.
მაქსი როდრიგესი

მაქსიმილიანო რუბენ „მაქსი“ როდრიგესი (; დ. 2 იანვარი, 1981, როსარიო, არგენტინა) — არგენტინელი ფეხბურთელი. თამაშობდა შემტევი ნახევარმცველის პოზიციაზე. მეტსახელად . 2014 წლის მსოფლიოს ვიცე-ჩემპიონი არგენტინის ეროვნული ნაკრების შემადგენლობაში. 2006 და 2010 წლების მსოფლიო ჩემპიონატების მონაწილე.

საკლუბო კარიერა
ნიუელს ოლდ ბოისი
როდრიგესის პირველი კლუბი არგენტინის პირველ დივიზიონში მოასპარეზე „ნიუელს-ოლდ-ბოისი“ იყო, სადაც მან სამი სეზონი გაატარა.

ესპანიოლი
2002 წელს ის გადაბრგდა ესპანეთის ლა ლიგის კლუბ „ესპანიოლში“. იმავე წლის 2 სექტემბერს სადებიუტო მატჩში მისი გუნდი მადრიდის „რეალის“ წინააღმდეგ დამარცხდა, ანგარიშით 0-2. კლუბის შემადგენლობაში ჩაატარა 37 მატჩი და გაიტანა 15 გოლი.

ატლეტიკო მადრიდი
2005–06 წლების საფეხბურთო სეზონის დასაწყისში როდრიგესი გადავიდა მადრიდის „ატლეტიკოში“ 5 მილიონი ევროს სანაცვლოდ. მეორე სეზონში მან მიიღო ტრავმა, რის შედეგადაც მხოლოდ 10 მატჩის გამართვა შეძლო სეზონის განმვალობაში.

2007 წელს ფერნანდო ტორესის „ლივერპულში“ გადასვლის შემდეგ, როდრიგესი გახდა „ატლეტიკოს“ კაპიტანი.

ლივერპული
2010 წლის 13 იანვარს როდრიგესი გადავიდა „ლივერპულში“ თავისუფალი აგენტის სტატუსით, მოაწერა ხელი სამწლინახევრიან კონტრაქტს და გადასცეს 17-ნომრიანი მაისური.

მან სადებიუტო მატჩი გამართა „სტოკ სიტის“ წინააღმდეგ, სადაც მეორე ნახევარში შევიდა მოედანზე. სასტარტო მატჩებში როდრიგესმა ორი შედეგიანი გადაცემა გაუკეთა ფერნანდო ტორესს. პირველი გოლი გაიტანა „ბარნლისთან“ 4-0 მოგებულ შეხვედრაში, 2010 წლის 25 აპრილს.

2010–11 წლების სეზონი ნაყოფიერი აღმოჩნდა როდრიგესისთვის, გაიტანა 10 გოლი.

2011 წლის 8 ივლისს როდრიგესმა 17 ნომრიანი მაისური შეიცვალა 11 ნომრიანით.

სანაკრებო კარიერა
როდრიგესმა 2001 წელს არგენტინის 20-წლამდელთა ნაკრებთან ერთად მოიგო მსოფლიოს ჩემპიონატი, რომელიც იმართებოდა არგენტინაში. 7 მატჩში გაიტანა 4 გოლი.

არგენტინის ეროვნულ ნაკრებში მისი დებიუტი შედგა 2003 წლის 8 ივნიის, იაპონიის ნაკრების წინააღმდეგ, სადაც ის გოლით გამოირჩა.

ეროვნული ნაკრების შემადგენლობაში ჩატარებული აქვს 41 მატჩი და გატანილი აქვს 12 გოლი.

საკლუბო სტატისტიკა
წყარო: · . · · .

მიღწევები
საკლუბო
ლივერპული
ინგლისის ლიგის თასი: 2011–12

ნიუელს-ოლდ-ბოისი
არგენტინის პრიმერა დივიზიონი: 2013 ფინალი

პენიაროლი
ურუგვაის პრიმერა დივიზიონი: 2017, 2018
ურუგვაის სუპერთასი: 2018

სანაკრებო
არგენტინა 20-წლამდე
ფიფა-ს ოც წლამდე მსოფლიო ჩემპიონატი: 2001

არგენტინა
ფიფა-ს კონფედერაციის თასის ფინალისტი: 2005
მსოფლიოს ვიცე-ჩემპიონი: 2014

ინდივიდუალური
ესპანეთის თასის გათამაშების საუკეთესო ბომბარდირი: 2009–10
არგენტინის წლის საუკეთესო ფეხბურთელი: 2013
არგენტინის პრიმერა დივიზიონის საუკეთესო ბომბარდირი: 2014
ესკილსტუნა

ესკილსტუნა — ქალაქი ცენტრალურ შვედეთში, სედერმანლანდის ლენში, თავისივე სახელწოდების მუნიციპალიტეტის ცენტრი. 2010 წლის მონაცემებით, მისი მოსახლეობა 64 679 ადამიანს შეადგენს. ამ ქალაქში შვედი ფინელების უდიდესი რაოდენობა სახლობს. მდებარეობს მდინარე ესკილტუმაზე, რომელიც ელმარენისა და მელარენის ტბებს აერთებს.

სახელი ეწოდა ინგლისელი მისიონერის − წმინდა ესკილას პატივსაცემად, რომელიც საუკუნეში მოღვაწეობდა. ისტორიულად, საუკუნიდან ესკილსტუნაში განვითარებული იყო მეტალურგიული მრეწველობა, რაც მის გერბზეცაა გამოსახული. ამ დროის ქურები დღემდე ფუნქციონირებს. 1658 წელს ესკილსტუნამ ქალაქის სტატუსი მიიღო, 1881 წლისთვის მისი მოსახლეობა 8 286 ადამიანს ითვლიდა.

გალერეა
სერგეი ტკაჩი

სერგეი თედორეს ძე ტკაჩი ( დ. 15 სექტემბერი, 1952, კისელევსკი, რუსეთი) — უკრაინელი სერიული მკვლელი. წარმოშობით რუსეთიდან. 2007 წელს უკრაინის უზენაესი სასამართლო ტკაჩს განიხილავდა 40 მკვლელობაში, პროკურატურა კიდევ მკვლელობის 60 საქმის გამოძიებას აწარმოებდა. თავად ტკაჩი ამტკიცებს, რომ მოკლა 100-მდე ადამიანი. 2008 წლის 23 დეკემბერს მიესაჯა სამუდამო პატიმრობა. სასამართლომ დაამტკიცა ტკაჩის მიერ ჩადენილი 29 მკვლელობა, რომელიც განხორციელდა გაუპატიურებით, ან გარყვნილი სექსუალური მიდრეკილებით. ზედმეტსახელები: „პავლოგრადის მანიაკი“, პოლოგოვის მანიაკი“.

დაიბადა 1952 წლის 12 სექტემბერს, კისელევსკში. მსახურობდა საბჭოთა ჯარში, იყო ტექნიკოს-გეოდეზისტი. ჯარში ყოფნის შემდეგ სამუშაოდ მოეწყო მილიციაში. აქ რამდენიმე წელი იმუშავა ექსპერტ-კრიმინალისტად. ბევრჯერ შეიცვალა პროფესია, სხვადასხვა დროს მუშაობდა შახტებში, ქარხნებსა და კოლმეურნეობებში. მილიციიდან წამოსვლის შემდეგ დაკავდა მძიმე ათლეტიკით.

სერგეი ტკაჩი სერიულ მკვლელობებს სჩადიოდა 1980 წლიდან 2005 წლამდე და დანაშაულის ადგილი მოიცავდა ყირიმის, ზაპორიჟიის, დნიპროპეტროვსკისა და ხარკივის მხარეებს. მსხვერპლს აუპატიურებდა, მათ შორის გარყვნილ ფორმაში, შემდეგ კლავდა. უმეტესად 9 წლიდან 17 წლამდე გოგონები იმსხვერპლა. პირველად მკვლელობა ჩაიდინა ქალაქ სიმფეროპოლში 1980 წელს, სადაც მოახერხა, დაახრჩო და გააუპატიურა ახალგაზრდა ქალი, შემდეგ თვითონვე დარეკა პოლიციაში. უკანასკნელი მსხვერპლი გახდა 9 წლის ეკატერინა. სერგეი ტკაჩს მრავალი წელი ეძებდნენ. თუმცა მისი დაკავება მხოლოდ 2005 წლის ზაფხულში მოხერხდა. სამჯერ იყო დაქორწინებული. ჰყავს ოთხი შვილი.
საშემოდგომო კულტურები

საშემოდგომო კულტურები — ერთწლოვანი მცენარეები, რომლებსაც შემოდგომაზე თესავენ და მომავალ წელს იღებენ. განვითარების პირველ პერიოდში ხანგრძლივად (30—70 დღე) მათ შედარებით დაბალი ტემპერატურა (0—10°) სჭირდებათ. საშემოდგომო ჯიშები და ფორმები აქვს ხორბალს, ქერსა და ჭვავს, ზოგ ზეთოვანს (რაფსი) და პარკოსანს (ცერცველა).

ცნობილია აგრეთვე ე. წ. ორთესელა მცენარეები, რომლებსაც თესავენ როგორც შემოდგომაზე, ისე გაზაფხულზე. საშემოდგომო კულტურები საგაზაფხულო კულტურებთან შედარებით უფრო ყინვაგამძლე და უხვმოსავლიანია, ადრე იძლევიან მოსავალს და მოსავლის აღების შემდეგ ამავე მინდორზე (ტენიან და სარწყავ ადგილებში) თესავენ სანაწვერალო კულტურებს, რომლებიც ცხოველთა საკვებ მასას იძლევიან. საშემოდგომო კულტურები საგაზაფხულო კულტურებისათვის კარგი წინამორბედია. საშემოდგომო კულტურებიდან ყველაზე უფრო გავრცელებულია საშემოდგომო ხორბალი, რომელსაც საქართველოში დაახლოებით 114 ათ. ჰა უკავია (1980 წლის მონაცემებით).
კარლსტადი

კარლსტადი — ქალაქი შვედეთში, ამავე სახელწოდების მუნიციპალიტეტის ადმინისტრაციული ცენტრი და ვარმლანდის ლენის დედაქალაქი. 2010 წელს ქალაქის მოსახლეობა 61 685 ადამიანს შეადგენდა, მუნიციპალიტეტის კი 84 885-ს. კარლსტადში ფუნქციონირებს უნივერსიტეტი და საკათედრო ტაძარი.

ქალაქი გაშენებულია მდინარის დელტაზე, სადაც შვედეთის უგრძესი მდინარე კლარელვენი შვედეთის უდიდეს ტბას — ვენერნს ერთვის. აქვე მდებარეობს ქვეყნის სიდიდით მეორე ტბის პორტი.

კარლსტადი ხშირად ასოცირდება მზის სინათლესთან, მისი სიმბოლოც სწორედ მზეა. მართლაც, ის ქვეყნის ერთ-ერთი ყველაზე მზიანი ქალაქია.

ისტორია
ქალაქის უდიდეს კუნძულზე, შუა საუკუნეებში მდებარეობდა სათათბირო, რომელსაც ტინგვალას ეძახდნენ. აქ ასევე ფუნქციონირებდა ბაზრობა.

კარლსტადს ქალაქის სტატუსი 1584 წელს შვედმა ჰერცოგმა კარლმა მიანიჭა, რომელიც მოგვიანებით მეფე კარლ გახდა. სახელიც სწორედ ამ მეფიდან მომდინარეობს — კარლსტადი კარლის ქალაქს ნიშნავს. ჰერცოგმა ქალაქს ასევე უბოძა რეგიონის მმართველობის ფუნქცია და მნიშვნელოვანი რაოდენობის მიწები.

მანვე ქალაქში საკუთარი სასახლე ააშენა, რომელსაც კუნგსგარდენს უწოდებდნენ (მეფის მამული). 1724–1730 წელს კარლსტადში კრისტიან ჰალერმა კათედრალი ააშენა.

კარლსტადში დაიწყო თანამედროვე შვედეთის ერთ-ერთი უმნიშვნელოვანესი პუტჩი. 1809 წლის 7 მარტის ღამეს, გენერალ-ლეიტენანტმა გეორგ ადლერსპარემ ვარმლანდში დაბანაკებული დასავლეთის არმია კარლსტადის ასაღებად გამოიყენა. ეს კამპანია რევოლუციად შეფასდა და 9 მარტს, მან თავის ჯარისკაცებთან ერთად დედაქალაქისკენ წარმატებული მსვლელობა წამოიწყო, რომელიც მეფე გუსტავ ადოლფის დამხობას ისახავდა მიზნად.

კარლსტადის თავზე რამდენიმე დიდმა ხანძარმა გადაიარა. მათ შორის, 1865 წლის 2 ივლისის ხანძრისგან მხოლოდ კათედრალი და რამდენიმე სახლი გადარჩა. ამის შემდეგ, ქალაქი ორთოგონალური გეგმმით აღადგინეს, ხეებით შემოსაზღვრული ფართო ქუჩებით.

1905 წელს, კარლსტადში ხელი მოეწერა ნორვეგიისა და შვედეთის უნიის დაშლას.

დაძმობილებული ქალაქები
გალერეა
ჰურნავანი

ჰურნავანი – ტბა ჩრდილოეთ შვედეთში, დაბა არიეპაგთან, ნორბოტენის ლენში.
ჰურნავანი სკანდინავიის მთებში 425 მ. სიმაღლზეა. დაბა არიეპლუგი ტბის სამხრეთ-დასავლეთით არის განლაგებული. ტბაში 400 კუნძულია, რომელთა უმეტესობა საგრძნობლად განსხვავდება ერთიმეორისგან ფლორითა და ფაუნით და ფრიად საინტერესოა თავიანთი ეკოსისტემითა და დაუბინძურებელი გარემოთი.
ჰურნავანი სამხრეთი დაბოლოებით ტბა უდიაურეს უერთდება. ფართობი დაახლოებით 220 - 283 კმ² მერყეობს, თუმცა ნებისმიერ შემთხვევაში ეს შვედეთის სიდიდით მერვე ტბაა. ჰურნავანის მაქსიმალური სიგრძე 221 მეტრია და ქვეყნის უღრმეს ტბად მიიჩნევა.